बाक्सा, 3 दिसेम्बर 2020 : रादाब बिलाइ लांनो फैनायावनो हरखाब जाब्रबथायजों मोगा मोगि जानानै जिउ गोमादों सासे सुबुंआ । बाक्सा जिल्लानि बरमा सानजा सकाव दिनै फुंबिलिनि समाव बरमा कालजार गामिनि थागिबि कालिचरन तालुकडार मुंनि गुबुन समनि बादिनो दिनैबो बरमायाव रादाब बिलाइ एजेननिफ्राय दैनिक रादाब बिलाइ लांनो फैदोंमोन । बरमा सानजा सकखौ बारनो नागेरनाय समावनो ‘महाबात’ मुंनि AS 01 L C 4111 नामबारनि बास गारिया कालिचरन तालुकडार खौ सौग्रावफैयो । लोगो लोगो बरमा पुलिस बिफाना बास आरो गोथै देहाखौ बरमा थानासिम लानानै थांङो आरो लोगो लोगो गोथै देहाखौ पस मर्टननि थाखाय मुसलपुर देहाफाहामसालियाव थिसनहैयो । राइजो राजानि फोरमायनाय बादिब्ला बरमा सानजा सखाव रावबो सासेबो ट्रापिक पुलिस थायैनि बेफोरबादि जाथाया जादों होनना फोरमायना होयो ।